Siseministeeriumi ja OK Arenduskeskuse partnerlusprojekti

Noorte tööturule kaasamise programmi STEP

Mentorite-juhendajate 2- päevane koolitus

**NOORE MOTIVATSIOONI JA VASTUTUSTUNNET TOETAV MENTORLUS/JUHENDAMINE TÖÖKOHAL**

**KOOLITUSE SIHTRÜHM:**

STEP-programmiga liitunud ettevõtete mentorid-juhendajad ja vabatahtlikud mentorid (maksimaalselt 16 inimest).

**Kui**

* tunned huvi olla suunajaks ja juhendajaks noortele, sh õigusrikkumise taustaga noortele nende tööl püsimise ja toimetulemise toetamise eesmärgil
* tahad aidata ja toetada noort oma potentsiaali leidmisel ja avaldumisel
* oled valmis tegema meeskonnatööd ettevõtjaga, projekti meeskonnaga ja teiste mentoritega ning arendama seeläbi ka ühiskonnas soodsaid vastutustundliku ettevõtluse hoiakuid,

**siis tule** **mentorite-juhendajate koolitusele**.

**KOOLITUSE EESMÄRK**

on ettevõtete mentoritele sellise motiveeriva õppekeskkonna loomine, kus saab arendada oskusi, jagada kogemusi ja luua hoiakuid, mis aitavad programmi sisenenud noort toetada ettevõttesiseselt vähemalt 6 kuu vältel. NB! Õpitavad oskused on abiks ka teiste uute töötajate toetamisel.

### KOOLITUSE TULEMUSENA valdavad mentorid paremini oma rolli, oskavad püstitada tegevuse eesmärke noorte arendamisel. Nad suudavad täpsemalt analüüsida enese ja oma suhtlemispartneri käitumist ning valida mõjusamaid suhtlemisviise.

**KOOLITUSE ÕPIVÄLJUNDID: 2-päevase mentorite koolituse läbinu:**

Teab, mis on mentorluse olemus ja eesmärk.

Teab, milline on STEP-programmi eesmärk ja ülesehitus ning mentori roll progammis

Teab, millised on peamised mentori rolli edukaks täitmiseks vajaminevad oskused ja hoiakud.

Teab, millised on peamised mõjutamis- ja juhendamistehnikad ning kuidas neid kasutada uue töötaja juhendamisel

Oskab sõlmida mentorluskokkulepet, oma ootusi selgelt väljendada, menteega vastutust jagada.

Teab, milline on mentorlusprotsessi ülesehitus.

Koolituse läbiviimisel kasutatakse efektiivseid täiskasvanukoolituse meetodeid:

* lühiloengud + töö õppematerjalidega
* grupiarutelu
* ajurünnakud
* demonstratsioonid
* harjutused, sh rollimängud

**KOOLITUSE MAHT:** 16 akadeemilist tundi

**KOOLITUSPÄEVA AJAKAVA:**

Tervituskohv

9.30-11- koolitus

Paus

11.15-12.45- koolitus

Lõuna

13.45-15.15- koolitus

Paus

15.30-17- koolitus

**KOOLITAJAD:**

**Ene Velström-**

STEP-programmi ülesehitaja ja nõustamisvaldkonna juht aastatel 2015-2018, Avatud Meele Instituudi superviisor ja juhtivkoolitaja. Ene on juhtide, mentorite, nõustajate, õpetajate, erinevate võrgustikeliikmete koolitaja ja superviisor 2002. aastast. Suhtlemistreener, Gordoni perekooli ja õpetajate kooli koolitaja, Tartu Psühhodraama Instituudi õppejõud.

**Koidu Tani-Jürisoo-**

STEP-programmi ülesehitaja ja projektijuht alates aastast 2015, OK Arenduskeskuse juht, Avatud Meele Instituudi juhtivkoolitaja ja superviisor, Tallinna Ülikooli külalisõppejõud.

Koidu on psühholoog, töötanud riskis olevate noortega aastast 1993. Juhtide, mentorite, nõustajate, õpetajate, erinevate noortega tegelevate spetsialistide koolitaja ja superviisor 1996. aastast. Suhtlemiskoolitaja, terapeut, nõustaja ja coach, Tartu Psühhodraama Instituudi õppejõud.

**UUS GRUPP ALUSTAB 2020.aasta 1.pooles!**

**Registreerimine ja täpsem Info:** tatjana@step.ee, step@step.ee